Csongrád Város Polgármesterétől

 **M**

## 

## Száma: Fjl/366-1/2023

## Témafelelős: Ujszászi Erika/Bartáné Kocsis Andrea

# E l ő t e r j e s z t é s

# Csongrád Város Önkormányzata Képviselő-testületének

**2023. április 27-i ülésére**

Tárgy: a Körös-torok 73-74. (volt Honvéd Üdülő épület) bérbe adása CSONGRÁDI Homokföveny Idegenforgalmi START Szociális Szövetkezet részére üzemeltetés céljából

A CSONGRÁDI Homokföveny Idegenforgalmi START Szociális Szövetkezet (továbbiakban: Szövetkezet)2017. január 26-i megalakulása óta folyamatosan ellátja a telephelyei üzemeltetését. Működési területe a Körös-toroki üdülő terület és a Belvárosi vendégházak. A Körös-torok vonatkozásában a kemping, az ott lévő faházak továbbá a Honvéd üdülő felső szintjén lévő vendégek fogadására és elszállásolására alkalmas szobák bérbeadását végzi.

2023. évben az Országos Foglalkoztatási Közhasznú Nonprofit Kft. Komplex Energetikai Program címen pályázati kiírást tett közzé, melyre a Magyarországon székhellyel rendelkező - a szövetkezetekről szóló 2006. évi X. törvény szerinti szövetkezetek pályázhatnak. Az elbírálás során előnyt élveznek a Fókusz Támogatási Programot eredményesen lezáró Start szociális szövetkezetek, mely feltételnek a csongrádi Szövetkezet eleget tett.

A program a részbeni vagy teljes energetikai függetlenséget elősegítő, hatékonyságot növelő beruházásokat támogatja vissza nem térítendő 100%-os támogatási intenzitás mellett, 15 millió forint támogatási keretösszegig. A pályázat benyújtási határideje 2023. május 30.

A támogatás feltétele többek között nem saját tulajdonon megvalósuló beruházás esetében tulajdonosi hozzájárulás megléte továbbá bérelt ingatlan esetében hosszú távú bérleti szerződés bemutatása szükséges.

Szövetkezet a pályázat megjelenését követően a támogatott beruházási tevékenységek tükrében felmérte lehetőségeit, mely alapján a pályázat beadását indokoltnak és szükségesnek tartja. A tervezett beruházást az ingatlanok meleg víz ellátásának napkollektorral való kiváltására kívánja benyújtani, csökkentve ezzel az elektromos áram felhasználási mennyiségét és a hálózat terheltségét.

A pályázat benyújtása érdekében javaslom a Körös-torok 73-74 épület felső szintjének üzemeltetésbe adását továbbá a tulajdonosi hozzájáruló nyilatkozat kiállítását is mely dokumentumok előterjesztés mellékletét képezik.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta „a Körös-torok 73-74. (volt Honvéd Üdülő épület) bérbe adása CSONGRÁDI Homokföveny Idegenforgalmi START Szociális Szövetkezet részére üzemeltetés céljából” tárgyú előterjesztést és az alábbi döntést hozza.

A Képviselő-testület támogatja a CSONGRÁDI Homokföveny Idegenforgalmi START Szociális Szövetkezet részvételét az Országos Foglalkoztatási Közhasznú Nonprofit Kft. Komplex Energetikai Program című pályázatán.

Felkéri Igazgató Elnököt, hogy a pályázat benyújtása érdekében szükséges intézkedéseket tegye meg.

A Képviselő-testület támogatja az előterjesztés 1. számú melléklete szerinti bérleti szerződés megkötését és a 2. számú melléklet szerinti tulajdonosi hozzájáruló nyilatkozat kiállítását.

Felelős: Bedő Tamás/tulajdonosi hozzájáruló nyilatkozat aláírása

Dr. Juhász László/bérleti szerződés megkötése

Ujszászi Erika Igazgató Elnök /pályázat benyújtása

Határidő: 2023. május 30.

Erről értesítést kapnak:

1. Képviselő-testület tagjai,
2. Fejlesztési és Üzemeltetési Iroda és általa
3. Csongrádi Homokföveny Idegenforgalmi START Szociális Szövetkezet
4. Irattár

Csongrád, 2023. április 26.

Bedő Tamás

polgármester

1. melléklet

**Üzemeltetési megállapodás**

Amely létrejött egyrészről **Csongrád Városi Önkormányzat** (6640 Csongrád, Kossuth tér 7., adószám: 15726896-2-06, képv.: Bedő Tamás polgármester), mint üzemeltetésbe adó ( a továbbiakban: Önkormányzat), másrészről a

**Csongrádi Homokföveny Idegenforgalmi START Szociális Szövetkezet** (székhely: 6640 Csongrád, Kossuth tér 7., adószám: 25862982-2-06, képv.: Ujszászi Erika igazgató elnök), mint üzemeltetésbe vevő (a továbbiakban Szövetkezet) között az alulírott helyen és napon az alábbi feltételek szerint:

1. Szerződő felek megállapodnak abban, hogy 2023. május 1. napjától Önkormányzat üzemeltetésbe adja Szövetkezet részére a Körös-torok 73-74. (volt Honvéd Üdülő épület) felső szintjén lévő vendégek fogadására és elszállásolására alkalmas szobákat.
2. Szerződő felek rögzítik, hogy az ingatlan üzemeltetésbe adása kapcsán a Szövetkezet alapszabályába telephelyként haladéktalanul be kell jelenteni az érintett ingatlant.
3. Jelen üzemeltetési megállapodás alapja, hogy a Körös-torok 73-74 üzemeltetési szerződése a korábbi üzemeltetővel felmondásra került.
4. Felek megállapodnak abban, hogy az üzemeltetés térítésmentes, az üzemeltetésbe vevőt díj fizetési kötelezettség nem terheli.
5. Az üzemeltetési szerződést a felek határozatlan időre kötik azzal a kitétellel, hogy annak időtartama legalább az Országos Foglalkoztatási Közhasznú Nonprofit Kft. által meghirdetett Komplex Energetikai Program pályázat fenntartási idejére vonatkozóan érvényben kell maradnia.
6. Megszűnik az üzemeltetési megállapodás:

* a felek közös megegyezésével megállapított időpontban,
* a felek rögzítik, hogy nyertes pályázat esetén a projekt fenntartási időszakának a végéig (melynek időpontja a támogatási szerződés megkötésével válik ismertté) jelen üzemeltetési megállapodást egyoldalú felmondással nem mondják fel,
* felmondás mentes időszakot követően a felek 3 hónapos egyoldalú felmondási időtartamot kötnek ki, írásbeli formában.

1. Jelen üzemeltetési megállapodás aláírása napján lép hatályba.
2. Jelen üzemeltetési megállapodásban nem szabályozott kérdésekben a Ptk. rendelkezései az irányadók.

Felek jelen üzemeltetési megállapodást, mint akaratukkal mindenben megegyezőt helybenhagyólag írták alá.

Csongrád, 2023. május 1.

|  |  |
| --- | --- |
| ……………………………………………… | …………………………………………… |
| Csongrád Városi Önkormányzat | Csongrádi Homokföveny Idegenforgalmi START Szociális Szövetkezet |
| mint üzemeltetésbe adó | mint üzemeltetésbe vevő |
| Képv.: Bedő Tamás | Képv.: Ujszászi Erika |
| polgármester | igazgató elnök |

**2. melléklet**

**Tulajdonosi hozzájáruló nyilatkozat**

Alulírott Bedő Tamás (polgármester), mint a Csongrád Városi Önkormányzat nevében aláírásra jogosult személy, hozzájárulok, hogy az alábbi címen jegyzett tulajdonunkban álló intézmény kapcsán, üzemeltetője a Csongrádi Homokföveny Idegenforgalmi Start Szociális Szövetkezet (6640 Csongrád, Kossuth tér 7.) az Országos Foglalkoztatási Közhasznú Nonprofit Kft. által kiírt Komplex Energetikai Program című konstrukció keretében pályázatot nyújtson be.

**Ingatlan neve: Csongrád, Körös-torok kemping**

Ingatlan címe: 6640 Csongrád, Körös-torok üdülő telep 77 HRSZ: 6026

Funkció: szálláshely/kemping

**Ingatlan neve: Csongrád, Körös-torok** 73-74. (volt Honvéd Üdülő épülete)

Ingatlan címe: 6640 Csongrád, Körös-torok üdülő telep 73-74 HRSZ: 6032

Funkció: szálláshely

Alulírott Bedő Tamás (polgármester), mint a Csongrád Városi Önkormányzat nevében aláírásra jogosult személy kijelentem, hogy a tulajdonosi hozzájárulásban feltüntetett címen szereplő ingatlanokat a Csongrádi Homokföveny Idegenforgalmi Start Szociális Szövetkezet üzemelteti határozatlan idejű szerződés alapján. Az üzemeltetési szerződést a felek legalább a Komplex Energetikai Program fenntartási időszakának végéig fenntartják, illetve ez idő alatt az önkormányzat a fejlesztéssel érintett tulajdonát nem idegeníti el.

Kelt.: Csongrád, 2023. április 27.

|  |
| --- |
| ………………………………………..……. |
| Bedő Tamás  Csongrád Városi Önkormányzat  polgármester |